Exqrch/javanese-Komodo-pixelgpt huggingface dataset:
Mesin jait kang wiwitan ora dadi, nanging amarga semangat anggoné nyipta mesin jait, taun candhaké dhèwèké kasil angone nyipta mesin mau
Mesin jait mau dipatenake nalika taun 1846
Durung ana wong kang seneng karo mesin mau amarga masarakat padha nganggep manawa mesin jait ya iku mesin kang angèl anggoné nggunakaké
Bajur, nalika taun 1847, Howe lunga menyang Ingris lan ngedol mesin mau marang William Thomas kanthi rego murah
Willian Thomas njaluk marang Howe supaya nyempurnakake mesine mau
Nanging Willian Thomas malah ndakik marang Howe, nganti pungkasane Howe dadi mlarat
Banjur Howe bali menyang kampunge manèh
Nanging nalika tekan omah, bojone tinggal donya amarga lara nemen
Saliyané iku, uga akèh kumpeni kag niru panemone Howe
Hak patene Howe dadi ilang
Bajur Howe nuntut hake manyang pengadilan
Anggoné nuntut kira-kira 13 taun suwéné
Pungkasae Howe kasil anggoné ngrebut patene mau
Banjur Howe dadi jutawan lan kasil mbagun pabrik mesin jait kanthi aran "Howe Machine Company".
Elisha Graves Otis Elisha Graves Otis ya iku penemu lip modern
Otis lair ing panggonan pertanian cedhaké Halifax, Vermount, tanggal 3 Agustus 1811
Otis minangka anak ruju saka 6 sadulur
Nalika enom, dhèwèké dhuwe bakat bisnis
Nanging amarga mlarat, usahane dadi gagal
Nanging kabèh mau ora gawé Otis dadi aras-arasen
Taun 1845, dhèwèké pindah ing Albania, New York saperlu nyambut gawé
Dhèwèké nyambut gawé minangka ahli mekanik ing sawijining pabrik kasur "O.Tingley & Company"
Taun 1852, dhèwèké ngalih ana ing Yonkers, New York
Ing kono dhèwèké nyambut gawé ana perusahaan kasur "Maize & Burns".Josiah Maize, wong kang duwé perusahaan kasur mau mbutuhake lip kanggo ngangkud piranti kang abot, kang arep digawa ing lante dhuwur
Sanajan lip kang diduwèni ora anyar nanging daya cipta Otis kasil anggoné ngatasi prakara-prakara keamanan
Sanajan Otis dudu penemu kang wiwitan, dhèwèké kasil anggoné nemu komponèn kang paling wigati ing mesin modern ya iku sistem pengereman
Lip dhéwé wis ana kawit abad telu sadurungé mmasehi
Nanging, mesin penggerake isih nggunakaké tenaga manungsa utawa kéwan
Sawisé pertengahan abad sangalas, sawisé James Watt nemu mesin uwab, tenaga penggerak iki nggunakaké mesin uwab
Nanging, fasilitas keamanan lip ing wektu iku isih minim, mula isih akèh wong kang wedhi nggunakaké
Ndeleng kasunyatan mau, Otis kepéngin ngrancang sawijining lip kang aman kanggo wong kang nggunakaké
Amarga digegeri déning anak buwahe, banjur Otis ngrancang lip kang bisa ngangkud manungsa utawa barang kanthi aman nganti tumuju ing lante paling dhuwur ing gedhong kang anyar
Pungkasane, nalika ing pameran "Crystal Palace" ing New York taun 1853, Otis mamerake panemone mau marang masarakat
Sawisé matenake panemone mau, Otis ngadegaké perusahaan kanthi aran "Otis Elevator Company"
Otis tinggal donya ing tanggal 7 April 1861
Dhèwèké ninggal anak loro ya iku Charles lan Norton kang besoke bakal dadi penerus usahane bapake ya iku perusahaan "Otis Brother & Co" taun 1867.
Corazon Aquino Maria Corazon Sumulong Cojuangco Aquino (#ALIH), dikenal minangka 'Cory Aquino', iku Présidhèn Filipina taun 1986 – 1992
Panjenengané wanita Asia pisanan sing tampil minangka présidhèn wanita ing donya
Wanita iki garwa saka tokoh oposisi sing populèr, senator Benigno Aquino Jr.
Garwané kaprejaya wektu ndharat ing Papan Anggegana Internasional Manila nalika mulih menyang nagarané tanggal 21 Agustus 1983
Corazon sabanjuré difiguraké déning kalangan oposisi kanggo nentang kakuwasan otokratik sing diayahi déning Ferdinand Marcos
Cory Aquino inggih punika Présidhèn wadon ingkang nomer satunggal ing Filipina
Panjenengane inggh punika garwanipun Benigno Aquino, Jr
Nama aslinipun Cory inggih punika Corazon Sumulong Cojuangco
Miyos ing tanggal 25 Januari 1933
Panjenengane putra ingkang nomer sekawan, saking enem sadulur kandung
Ramanipun, Jose Cojuangco, Sr
Asalipun saking Tarlac lan ibunipun, Demetria utawi asring dipuntimbali Metring Sumulong saking Rizal
Tahun 1946 sadaya kulawarganipun Cory pindah wonten Amérikah Sarékat
Wonten ing Amérikah Sarékat piyambakipun mlebet Ravenhill Academy ing Philadelphia
Rikala mlebet Mount St
Vincent College ing New York, babagan kuliah utama ingkang dipendhet matematika, lan babagan kuliah minoripun Basa Perancis
Supados boten mendhet mata kuliah fisika, piyambakipun nggantos Basa Perancis dados babagan kuliah utama, lan matematika minor
Tahun 1953 piyambakipun lulus sarjana mudha
Tanggal 11 Oktober 1954, Cory nikah kaliyan Benigno “Ninnoy” Aquino
Sanajan yuswanipun taksih sepantaran kaliyan Cory (24 taun), nanging sapunika Aquino sampun kondhang mawi paraban “Anak Ajaib” ing jurnalistik lan pulitik
Piyambakipun kekalih nikah ing Gréja Our lady of Sorrow ing Pasay city
Sejatosipun kirang leres manawi Cory dipunsebat boten siyap kanggé dados présidhèn
Punika pamanggihipun Lupita Aquino kashiwahara, adik iparipun piyambak
Cory pikantuk pendidikan pulitik saking garwanipun piyambak, inggih punika rikala Aquino dados tahanan pulitik wiwit taun 1972-1980
Saben Setu piyambakipun sowan dateng garwanipun ing pakunjaran
Wonten ngrika piyambakipun medangetaken napa kémawon ingkang dipunandharaken garwanipun, kalebet nuturi kados pundi piyambakkipun mesthi ngewangsuli pitakon-pitakonipun wartawan
Rikala Ninoy séda, sajatosipun Cory gadhah kalih pilihan; dados randha sedih lan ngunci awakipun piyambak ing dhalem utawi mendhet alih tugasipun garwane lan ngisi panggonanipun garwane ingkang kosong ing pulitik
Kulawarga Aquino ugi boten mangertos pundi ingkang badhé dipunpilih kaliyan Cory ngantos dugi ing Manila kanggé ngrawuhi upacara pemakaman garawanipun.
Kampanye taun 1984 dados gladhen sesorah kanggé Cory
Manawi padhatanipun kaliyan Ninoy rumiyin, piyambakipun ajrih sanget caket-caket podium, nanging saiki piyambakipun purun mminggah panggung lan sesorah sanajan boten dangu
Pemilihan taun 1984 uga maringi kathah pengalaman lan piwulang énggal kanggé Cory
Sawijining dinten rikala nembé miwiti sesorah ing laladan Zambale, wonten gerimis
Lajeng piyambakipun dadosaken rikat sesorahipun
Cory ngendika marang pendukungipun bilih piyambakipun boten purun piyambakipun sadaya gerah amargi kudanan saéngga boten saged mariki swantenipun
Nanging para pendukungipun boten purun, piyambakipun sadaya taksih pengen midangetaken sesorahipun Cory sanajan jawahipun saya deres
Kados ingkang kula lan panjenengan mangertosi, pungkasanipun Cory kapilih dados Présidhèn Wadon ingkang sapisan ing nagara Filipina lan ingkang dados wakilipun inggih punika Salvador Laurel
Frank McNamara Frank McNamara ya iku penggagas kertu kredhit
Sawijing dina, ya iku taun 19489, sawijining pengusaha asal New York kang sugih, lagi mangan ing wayah wengi karo bojone
Sawisé bubur mangan, dhèwèké bingug amarga lali gawa dompet
Tujune, bojone gawa dhuwit kang cukup
Kedadeyan mau, gawé McNamara mikir kepriye carané gawé kertu kredit
Nalika taun 1950, McNamara bekerjasama karo sawijining pengusaha kang jenenge Ralp Schneider saperlu nerbitake kertu kredit kang wiwitan
Kertu iki diarani Diners Club
Kertu iki minangka kertu kredit wiwitan kang dianggep sah kang digunakaké minangka piranti pembayaran
Nanging, kertu iki mung bisa kango bayar mangan, ora kanggo blanja
Nalika wiwitan, Diners Club duwé 200 nasabah lan ditampa ing 27 warung mangan
Ing taun candhaké, cacahé nasabah wis ngancik rong puluh èwu wong kang dadi nasabahe
Diners Club ora mung ana ing New York, nanging uga nganti tekan kutha-kutha liyané ing Amérikah Sarékat, kaya ta Miami, Chicago, Boston, Los Angeles, lan San Fransisco
Taun 1952, Diners Club nyebar tekan rong atus nagara ing dunya
Diners Club lumebu ana ing Indonesia
Saiki kertu kredit sansaya ngrembaka
Garrett Augustus Morgan Garret Augusust Morgan ya iku penemu lampu lalu lintas
Sadurungé panemone Morgan digunanake, wis ana model lampu lalu lintas
Wiwit taun 1868, lampu lalu lintsa wiwit digunakaké ing prapatan-prapatan kutha London lan Inggris
Lampu kang digunakaké ya iku rong warna, warna abang minangka tandha kendharaan mandeg, lan ijo minangka lumaku Piranti iki dilakokakek manual déning pulisi kang duwé tugas ing simpangan kanthi gunakake lampu gas
Nalika lampune warna abang malih dadi ijo utawa sewalike, kaatur déning petugas kang dhedhasar jam kang digawa
Nalika iku, dudu ngatur mobil nanging ngatur dokar kang cacahé akèh
Nalika tanggal 2 Januari 1869, lampu lalu lintas mau bledos lan nglarani petugas kang lagi ngopraseake
Kedadeyan mau dadekake pemikiran ngenani piranti pengatur lalu lintas kang luwih canggih
Taun 1920, Garrettt Augustus Morgan kasil anggoné nindakaké percobaan rangkean elektronika kanggo nguripake lampune kanthi otomatis
Panemon iku minangka sumbangan gedhé tumrap transportasi dharat
Panemon iki kawiwitan dipasang ing Claveland, Ohio, Amérikah Sarékat
Lampu lalu lintas gaweane Morgan mau kaya hurup T kanthi telung sudut
Saben-saben sudut ateges mandeg, lumaku, lan kendharaan saka kabèh arah kudu mandeg
Ing perkembangane, sudut-sudut mau diganti déning warna abang, kuning, lan ijo nganti saiki
Morgan éntuk hak paten saka pamaréntah Amérikah Sarékat ngenani panemone nalika tanggal 20 November 1923
Nanging, hak cipta Morgan pungkasne dituku déning ‘’General Electric Corporation’’ kanthi rego 40 èwu dolar Amérikah Sarékat
Morgan lair ing Kentucky, Amérika, tanggal 4 Maret 1877
Nalika umuré ngancik 14 taun, dhèwèké kepeksa di "drop out" saka sekolah
Nanging, dhèwèké tetep temen anggoné ngasilaké sawijining piranti kang migunani tumrap umat manungsa
Saliyané nemu lampu lalu lintas, Morgan uga nemu masker gas kang digunakaké petugas kobongan lan bala ing Perang Dunia 1.
George Eastman George Eastman ya iku penemu kodak
George Eastman lair tanggal 12 Juli 1854 ing Waterville, cedhaké New York, Amérikah Sarékat
Kulawargané dhèwèké kagolong mlarat
Nalika dhèwèké isih enom, dhèwéké nyambut gawé minangka punggawa arsip
Sawisé nyambut gawé, Eastman sinau kuntansi
Nalika umuré 24 taun, dhèwèké nyambut gawé minangka pegawé yunior ing sawijining bank
Sawijining dina, Eastman lunga menyang Santo Domingo, kepuloan Karibia, saperlu cuti
Dhèwèké dikon kancané supaya ndokumèntasèaké cutiné mau sarana poto
Nalika iku, piranti fotografi angèl tinemu amarga ukurané kang gedhé
Nalika taun 1880, Eastman kasil anggoné matènaké panemoné ya iku kodak, kang digawé ana ing pawoné ibuné
Ing sasi Juni taun 1888, potoné mau diarani kodak
Akèh wong kang takon ngenani mula bukané jeneng Kodak
"Aku ngarang dhéwé jeneng mau
Aku seneng banget karo hurup K, yèn dirungokaké rasané manteb
Banjur aku ngotak-atik hurup K mau supaya ana ing wiwitané tembung lan ana ing pungkasané tembung", ngono wangsulané Eastman
Pancen bener, sawisé poto mau dijenengi Kodak, akèh wong kang kepéncut karo Kodak
Kodak tansah laris ing masarakat nganti Eastman dadi wong kang sugih lan misuwur
Sanajan kaya ngono, Eastman tetep dikenal minangka wong kang gemi, lan seneng tetulung
Eastman tinggal donya tanggal 14 Maret 1932.
Beksan Bambangan Cakil Beksan Bambangan Cakil ya iku jogèd klasik ing Jawa mligi ing Jawa Tengah
Sakbeneré jogèd iki kajupuk saka salah sawijining adegan ing pakeliran wayang ya iku adegan Perang Kembang
Jogèd iki nyritakaké perang antarané kang becik klawan kang ala, ing kéné digambaraké antarané Ksatriya klawan Buta Cakil
Ksatriya iku minangka tokoh kang apik kang sipaté lemah lembut, Buta Cakil nggambaraké tokoh kang kasar
Ing pakeliran wayang Kulit, adegan perang kembang iki racaké metu ana ing tengah-tengah utawa ing wayah Pathet Sanga
Amarga ing pathet sanga para miyarsa racaké wis wiwit bosen karo adegan-adegan caturan, mula Dhalang tanggap banjur ngisi adegan perang kembang iki
Perang antarané Ksatriya (Bambangan) klawan Cakil iki pancèn "atraktif", ing kono uga bisa dadi papan pambiji kanggo dhalang ing bab njogètké wayang
Makna kang ana ing sajeroning perang kembang antarané Ksatriya kang sipaté tenang (alus) klawan buta kang kasar utawa "dinamis"
Ing kéné dak jabaraké miturut Budaya Jawa ing jaman biyèn bab kang kasar utawa "dinamis" iku mesthi bakal sirna klawan bab kang tenang utawa alus
Ksatriya ing pakeliran jawa wis mesthi dianggep tokoh kang apik, seneng mbéla ing bebener, seneng paring pitulung marang liyan, lan liya-liyané
Ing Budaya Jawa, pangkat ksatriya iku ora amarga keturunan
Contoné ing carita wayang Mahabarata, ing kono Kurawa ora bisa karan ksatriya sanajan Kurawa iku duwèni leluhur kang padha karo Pandhawa ya iku para Raja, Brahmana, lan Déwa
Tokoh Bambangan iku ora nunjuk salah sawijining tokoh tertamtu kaya ta Bambang Irawan, Bambang Priyambada, Bambang Wijanarka, Bambang Wisanggeni, Bambang Swatama, Bambang Senggotho, lan liya-liyané
Ing pakeliran Wayang Kulit lan Wayang wong tokoh bambangan racaké "luruh" artiné rainé nunduk (ora ndengak) prawakan cilik (mbambang)
Bambangan iku minangka "simbolisasi" saka tokoh ksatria kang pasuryané gantheng kang sarwa alus ing sabarang solahé, kaya ta: solah bawa, wicara, pocapan, lan budi pekertiné
Tokoh-tokoh ksatriya kang kagolong bambangan ya iku antarané: Tokoh-tokoh wayang gagah kaya déné: iku ora bisa karan bambangan, sanajan kagolong ksatriya
Gandhèng cènèngé karo perang kembang utawa Bambangan-Cakil, tokoh-tokoh gantheng kang prawakan cilik lan rainé ndengak (tradisi wayang nyebutké "longok" utawa "lanyapan") ora bisa karan bambangan kaya ta:
Didier Drogba Didier Yves Drogba Tébily (#ALIH) iku juru main bal-balan saka Pasisir Gading, saiki kagabung ana ing tim Chelsea F.C..
Didier Drogba lair ing Abidjan , Pasisir Gading
Nalika umur limang taun, dhewekè dikirim wong tuwanè ing Prancis supaya dhewekè manggon karo bapak cilikè, Michel Goba, juru main bal-balan profésional
Nanging mung telung taun, Drogba bali menyang omahè ibunè
Wong tuwanè kelangan pakaryan banjur Drogba mèlu bapakè cilik manèh
Taun 1993 Drogba mèlu wong tuwanè manèh
Saka iku Drogba wiwit asring dolanan bal-balan karo kanca-kancanè
Drogba wiwit karierè dadi juru main yunior ing klub semi-profésional Levallois, dhewekè olèh reputasi pencetak gol paling produktif
Nalika Drogba rampung sekolah, dhewekè pindhah kutha lan kuliyah ing jurusan akutansi lan dhewekè uga naglih ing klub Le Mans
Nanging sakwisè rong taun Drogba ngalami cedera
Mantan pelatih Marc Le Mans Westerloppe banjur ngomong yèn Drogba butuh patang taun lèrèn supaya bisa saben dina gladhèn lan saben minggu maen
Ing umur 21 taun, Drogba sadar yèn dhewekè kudu serius dadi juru main bal-balan profésional
Dhewekè gawé debut pertama kanggo Le Mans lan banjur nandhatangani kontrak profésional taun 1999
Dhewekè wiwit serius sawisé duwé bojo Mali lan duwé anak Ishak
Dhewekè wiwit duwé rasa tanggung jawab sawisé duwé anak
Drogba ninggalakè lan lumebu Guingamp kanthi biaya £ 80.000
Marseille sing dimanajeri Alain Perrin ditandatangani Drogba sawisé saka Guingamp
Drogba lumebu Chelsea taun 2004 kanthi bayaran £ 24 yuta lan tetep maen kanggo Chelsea nganti saiki.
Lamut Lamut ya iku kasenian tradhisional kang nyitakaké babagan pesan lan aji-aji keagamaan , sosial lan budaya Banjar
Lamut awujud seni carita bertutur, kaya wayang utawa ciganjuran
Kang mbedakake ya iku yèn wayang utawa ciganjuran dimainake nganggo piranti gamelan lan kecapi nanging yèn lamut diiringi nganggo terbang, piranti tabuh kang racaké kanggo seni hadrah
Kang nembé tau ngerti lamut racaké ngira yèn seni lamut iki olèh prabawa saka kesenian Timur Tengah
Ana ing jaman Karajan Banjar kang dibawahi Sultan Suriansyah, lamut ana bareng karo seni tutur Banjar liyané kaya Dundam, Madihin, Bakesah, lan Bapantun
Kesenian lamut ditindakaké ana ing wayah wengi wiwit jam 22.00 lan racaké rampung nganti tekan jam 04.00 utawa rampung wayah subuh
Kang carita ana ing lamut iki dijuluki Palamutan
Ana ing seni lamut, Palamutan iku nyambi nggawa terbang gedhé kang digletakake ana ing pangkone kang lungguh senden ana ing tawing halat (dinding tengah), diubengi déning para kang ngrungokake
Khusus kanggo wong wédok racaké disediakake panggon mirunggan ana ing sisih tawing halat mau
Lamut asalé saka daerah Cina, basa kang ana ing lamut wiwitane uga nganggo basa Tionghoa nanging banjur diterjemahake ana ing basa banjar
Lamut teka ana ing banjar kira-kira taun 1816 kang disebarake déning para bakul saka Tionghoa kang ana ing Banjar nganti tekan Amuntai.
Djaka Lodang Djaka Lodang ya iku kalawarti basa Jawa ing Yogyakarta sing kababar saben seminggu sapisan
Kalawarti basa Jawa kanthi sesanti 'Ngesti Budi Rahayu Ngungak Mekaring Jagad Anyar' iki kajaba ngamot carita-carita, uga kabar kang kadadéan ing bebrayan.
Rebut balung tanpa isi Rebut balung tanpa isi iku paribasan lan saloka ing basa Jawa sing tegesé regejegan prakara kang sepélé
Paribasan sing mèmper karo bebasan iki kanthi makna sing padha ya iku Madu balung tanpa isi.
Sepi ing Pamrih Ramé ing Gawé Sepi ing pamrih ramé ing gawé iku paribasan lan Saloka sajeroning Basa Jawa sing tegesé seneng tumindak becik marang wong liya tanpa ngarep-arep piwales
Paribasan iki kerep dianggo motivasi marang para warga masarakat supaya nyambut gawé kanthi sukalila tanpa ngarep-arep piwales utawa pangalembana saka manungsa lan mung ngarep-arep piwales utawa ridha saka Gusti kang murbèng dumadi
Sajeroning basa Inggris uga ana unèn-unèn sing mèmper tegesé karo paribasan iki, yaiku : "Ask what you can do for your country, don't ask what your country can do for you".
Mesut Özil Mesut Özil (#ALIH) ya iku juru main bal-balan saka Jerman
Dhèwèké asline keturunan Turki kang saiki main ana ing klub Real Madrid wiwit Agustus 2010
Dhèwèké duwé posisi dadi glandhang serang ana ing klub lan uga ana ing timnas
Ana ing Spanyol Özil duwé jejuluk utawa dasanama El Búho(Si Manuk Setan) amarga operane kang teliti lan lingkup kang amba
Gelsenkirchen dan Rot-Weiss Essen Ozil miwiti karier bal-balane nalika enom ing tim saka kutha gelsenkirchen lan main sakdawane 5 taun kanggo tim Rot-Weiss Essen
Schalke 04 Ana ing taun 2005, dhèwèké pindah ana ing tim junior Schalke 04
Özil main ana ing posisi glandhang lan nganggo kaos kang nomer gegere nomer 17
Werder Bremen Nalika tanggal tanggal 31 januari 2008, dhèwèké pindhah menyang tim Werder Bremen kanthi bayaran kompensasi nganti € 4,3 juta, Özil nandatangani kontrak karo weder bremen nganti tekan 30 juni 2011
Özil nggantekake posisiné Diego Ribas ana ing posisi glandhang kang nalika iku diega pindah ana ing tim Juventus lan ana ing debute Özil bisa menangke tetandhingan mungsuh Bayern Leverkusen kanthi asil 1-0 ana ing DFB Pokal taun 2009
Sadawané ana ing Werder Bremen Ozil wis mènèhi 16 assist ana ing mangsa 2009 lan ngawa dampak kang positif kanggo tim Weder Bremen
Real Madrid Sawisé main ana ing piala donya 2010 klub bal-balan saka nagara spanyol Real Madrid kepincut karo permainane Özil
Banjur Madrid bisa mboyong Özil karo kompensasi kang gedhé ya iku € 15,000,000.
Casey Stoner Casey Stoner (#ALIH) ya iku salah siji pembalap MotoGP saka Australia
Saiki Stoner mèlu ing tim Repsol Honda
Stoner miwiti mèlu balap motor dadi pambalap "wild card" ing Sirkuit Donington Park, nalika GP Inggris kelas 125cc taun 2001
Sawisé mbalap ana ing kelas 125cc lan 250cc, Stoner banjur mlebu ana ing kelas MotoGP nalika taun 2006 lan lumebu tim LCR Honda
Puncak karire ya iku taun 2007 nalika Stoner ing tim Ducati Marlboro lan bisa dadi juwara donya sing pisanan
Sawisé dadi juara donya taun 2007 banjur ana ing yaun 2008, Stoner olèh kanugrahan gelar "Young Australian of the Year" kang diwenehke déning pamaréntah Australia
Casey Stoner ya iku putra nomer loro saka pasangan Colin Stoner lan Bronwyn
Casey nduwé mbakyu kang jenengé Kelly Stoner kang uga nduwé kasenengan lan kerep mèlu balapan montor amatir
Wiwit cilik, Stoner wis biyasa karo sing jenenge pit montor
Pit montor pisanan kang diduweni dicoba nalika umur 4 taun sawisé diajari déning kangmase
Casey Stoner ketemu karo Adriana Tuchyna, kang asalé saka Adelaide nalika balapan MotoGP Australia 2003
Nalika iku Stoner mènèhi tanda tangane ana ing wetengé Adriana
Suwening-suwé Stoner lan Adriana bangun bale wisma bebarengan, lan saiki diwènèhi momongan anak wadon siji
Lairé anaké Stoner jalari dhèwèké mutusaké pensiyun saka donyaning MotoGP jalaran rumangsa iku donya kang bebayani, apa manèh nalika iku sapepadha pembalap MotoGP ya iku Marco Simoncèli tiwas ing balapan sèri Malaysia
Stoner banjur ngumumaké yèn dhèwèke bakal pensiyun sawisè musim balap 2012.
Konfigurasi èlèktron Sajeroning fisika atom lan kimia kuantum, konfigurasi èlèktron iku susunan èlèktron-èlèktron ing siji atom, molekul, utawa struktur fisik liyané
Padha karo partikel èlemèntèr liyané, èlèktron patuh marang ukum mékanika kuantum lan nampilaké sipat-sipat bak-partikel lan bak-gelombang
Sacara formal, kaanan kuantum èlèktron tinamtu ditemtokaké déning fungsi gelombangé, yaiku s fungsi ruang lan wektu sing mawa aji komplèks
Miturut interpretasi mékanika kuantum Copenhagen, posisi siji èlèktron ora bisa ditemtokaké kajaba sawisé ana aksi pangukuran sing njalari supaya bisa didhetèksi
Probabilitas aksi pangukuran bakal ndhetèksi siji èlèktron ing titik tinamtu ing ruang yaiku proporsional marang kuadrat aji absolut fungsi gelombang ing titik mau.
Èlèktron Èlèktron iku partikel subatomik kang mawa momotan négatif lan lumrahé ditulis minangka e-
Èlèktron ora duwé komponèn dhasar utawa substruktur apa-apa kang diweruhi, saéngga dipercaya minangka partikel èlemèntèr
Èlèktron duwé massa watara 1/1836 massa proton
Mometum sudut (spin) instrinsik èlèktron iku setengah aji intèger sajeroning ékan "ħ", kang tegesé kalebu fermion
Antipartikel èlèktron kasebutake minangka positron, kang idhèntik karo èlèktron, kajaba mawa momotan positif
Nalika siji èlèktron tumbukan karo positron, kaloroné kamungkinan bisa silih hambur utawa musnah total, ngasilaké sepasang (utawa luwih) foton sinar gama
Èlèktron, kang kalebu sajeroning génerasi kulawarga partikel lepton peisanan, partisipasi sajeroning interaksi gravitasional, interaksi elektromagnètik lan interaksi lemah
Padha karo kabèh materi, èlèktron duwé sipat bak partikel lan bak gelombang (dualitas gelombang-partikel), saéngga bisa tumbukan karo partikel liya lan difraksi kaya cahya
Amarga èlèktron kalebu fermion, ora ana loro èlèktron kang bisa nglungguhi kaanan kuantum kang padha tegesé asas pengecualian Pauli.
Uwab Uwab (basa Indonésia: uwab) ya iku titik-titik banyu ing udara (kabut) sing karkondhènsasi
Kabut ("fog") sakbeneré uga wujud méga (bas Indonésia: "awan") sing ana ing lumahing bumi, sing ngandhut mayuta-yuta uwab utawa butiran banyu sing cilik bangetl
"Fog" dumadi saka titik banyu, nanging ing kondhisi tinamtu bisa dikanthèni kristal ès
Lumrahé, "kabut" ("fog") didhèfinisi minangka kondhisi kanthi let pandeleng (basa Indonésia: "jarak penglihatan") ("visibility") kurang saka 200 m, lan "kabut kandel" ("dense fog") ya iku kondhisi let pandeleng kurang sakai 50 m
Ing sagara, dhéfinisi mau béda
"Fog" ya iku kondhisi kanthi let pandeleng kurang saka 1000 m, lan "dense fog" iku kondhisi kanthi let pandeleng kurang saka 200 m
Oli Oli utawa pelumas ya iku sawijining golongan dat kimia kang diasilaké saka olahan lenga bumi
Oli nduwéni wujud cuwèr
Oli lumrahé diwènèhaké ing antarané barang kang obah, gunané kanggo ngurangi gaya gèsèk supaya ora seret
Oli iku fraksi asil destilasi lenga patra kang duwé suhu 105-135 derajat celcius
Oli nduwéni fungsi dadi lapisan pelindhung kang misahaké loro lumah kang duwé gayutan
Lumrahé oli kasusun déning 90% lenga dhasar lan 10% dat tambahan
Oli kang paling kerep digunakaké ya iku oli mesin kang dianggo ing mesin pembakaran njero
Salah sawijiné karakteristik oli bisa dideleng saka kenthelé oli
Kakenthelan bisa diarani vikositas
SAE utawa "Society of Automotive Engineer" ya iku lembaga "standadisasi" kaya ta ISO, DIN utawa JIS
Nanging SAE iku lembaga standardisasi mirunggan ing babagan otomotif
Vikositi ya iku kamampuan laju liquid
Ing Oli pelumas diarani "lube oil grade"
SAE nguji iki ing temperatur kang wis ditemtokaké saéngga dikenal anané oli "multi grade" 10W40,20W50, lan oli monograde kaya ta SAE 20, 40
Vicosity Index utawa VI ya iku ékan kanggo ngukur oli bisa awét kenthel nalika ana ing temperatur kang dhuwur utawa cendhek
Sangsaya dhuwur aji VI, oli sangsaya bisa tetep kenthel ing temperatur kang dhuwur utawa cendhèk
Kode SAE duwé teges tumrap oli utawa "pelumas"
Guruh Soekarnoputra Guruh Soekarnoputra duwé jeneng dawa Muhammad Guruh Irianto Soekarnoputra (#ALIH)
Guruh Soekarnoputra punika putra kang wuragil saka pasangan présidhèn sepisanan RI, Soekarno lan Fatmawati
Guruh iku adhik kandungé présidhèn kelima RI